Public procurement notice: Modification Of A Contract/Concession During Its Term
Published: 2017-09-08
Buyer: Székesfehérvár Megyei Jogú Város Önkormányzata
Country: HU
Contract type: Works
Procedure: Competitive procedure with negotiation
CPV classification: 45000000: Construction work | 45210000: Building construction work | 45212200 | 45212224 | 71220000
EU fund: ESF

Technical requirements: A Sóstói Stadion helyén UEFA 4-es és MLSZ I. osztály „A” kategóriának megfelelően kialakított, min. 14 000 ülőhelyes stadion építése a meglévő főépület átépítésével.
A jogerős építési engedély és a kiviteli tervdokumentáció alapján történő komplett, kulcsrakész kivitelezés megvalósítása;
Az építési engedélyen kívül szükséges építési és létesítési engedélyek, tulajdonosi, szolgáltatói, kezelői hozzájárulások beszerzése;
Az üzembe helyezéshez szükséges valamennyi hatósági engedély, tulajdonosi, szolgáltatói, kezelői hozzájárulás beszerzése.
A tervezett stadion 14 201 fő befogadására képes, fedett lelátóból és az alatta kialakított szociális és szolgáltató egységekből, valamint egy 1p+fsz+3 emelet magas fejépületből áll.
A fejépületben a főfunkcióhoz szükséges sport- és üzemeltetési területek mellett klub- és üzemeltetési irodák, és egyéb szolgáltatásra alkalmas helyiségek kapnak helyet; a fejépület felső, fedett-nyitott szintjén a gépészeti terület helyezkedik el.
A stadion telkén jelentős méretű zöldfelület kerül kialakításra, mely a szomszédos Sóstói természetvédelmi területtel összekapcsolva közforgalomnak megnyitott területet képez, városi parkként működik majd. A természetvédelmi terület látogatóközpontja a stadion lelátója alatt kap helyet.
A kivitelező feladatát képezi a kilátó torony teljeskörű kiviteli tervdokumentációjának elkészítése, kivitelezése és használatbavételi engedélyezése.
A pódiumhoz a térrácson belül, az árbóc köré épített csigalépcső vezet fel, 5 db közbenső pihenőszinttel.
VII.2.2) bővebben a karakterkorlátra tekintettel: A Vállalkozó a kivitelezés során jelezte, miszerint az alábbi pótmunkák, továbbá a beruházás teljesítéséhez szükséges, a rendeltetésszerű és biztonságos használatot lehetővé tevő egyéb munkák elvégzése szükséges, melyek a Tartalékkeret terhére elszámolhatóak:
— A Csíkvári út felöli kerítéstől a fejépület irányában 3 m-re egy 10 kV-os nagyfeszültségű kábel fekszik, amelyre az E.ON szolgalmi joga került bejegyzésre. Mivel a fejépület mélyalapozási és szerkezet építési munkáihoz a kábel nyomvonalától vízszintes vetületben 2,5 m-re függőleges vetületben 3,5 m-re munkavégzés szükséges, ezért az itt tervezett rézsűs munkatér elhatárolás helyett szádfalas munkagödör megtámasztást szükséges alkalmazni. A 10 kV-os kábel kiváltását a szolgáltató E.ON jogosult elvégezni, amely kivitelezés megkezdése mind Megrendelő, mind Vállalkozó hatáskörén kívül álló külső körülmény. Kivitelező az árajánlat készítésekor nem tudott kalkulálni a szádfalas munkatér elhatárolás költségével. A szolgáltató a kiváltás tervezését már elvégezte, a vezetékjogi engedélyezési eljárás lezárult, azonban a kivitelezés még nem kezdődhetett el, így szükséges a partfal szádfalas megtámasztása a munkák további előre haladása érdekében.
— A kiviteli tervdokumentációk alapján a vendégbejáró padló felületei saját levében simított beton felületek. Kopásállóság szempontjából Vállalkozó javasolta a kéregerősített beton padló alkalmazását az érintett területeken, amely 163,83 m2 felületű kéregerősített réteg létrehozását jelenti.
— A lelátókaréj 3. és 5. dilatációs egységében elhelyezkedő rendőrségi előállító helyiségek utólagos áttervezésének szükségessége miatt változott az érintett helyiségek kivételezésének műszaki tartalma. A tervmódosítások miatt felmerült többletköltségek elszámolását kérte a Vállalkozó.
— A Videoton edzőpályák mellett terv szerint létesítendő öntöző víztartály nyomvonalában – a föld alatt – használaton kívüli szennyvízátemelő műtárgy került feltárásra a Vállalkozó által. A tervezett új műtárgy építéséhez elengedhetetlen a talált víztartály elbontása. A használaton kívüli műtárgyról sem Megrendelőnek, sem Vállalkozónak nem volt tudomása, a terveken nem szerepelt, így Vállalkozó a bontás költségével nem tudott előre számolni az ajánlatában.
A Sóstói Stadion helyén UEFA 4-es és MLSZ I. osztály „A” kategóriának megfelelően kialakított, min. 14 000 ülőhelyes stadion építése a meglévő főépület átépítésével.


Winner: STRABAG-MML Magas- és Mérnöki Létesítmény Építő Kft.